vahelduseks on peris huvitav vaadata, kuidas see leht välja näeb pisikese kuvari, IE ja väääga aeglase ühendusega. kokkuvõte - kole ja suisa inetu. aga see selleks.    palju õnne minu vanaema  "suhkrutükile", kes nädalavahetusel 75 aastat vanaks sai. ma arvan, et mina eelmisel esmaspäeval krooksu õue peal istudes koledal kombel külma sain, sest nädalalõpus olin haige. nohu ja köha ja kõik need muud lisandid, mis külmetusega kaasas käivad. aga see ei takistanud mind reedel ja laupäeval ennastunustavalt kokkamast. sest pidulaud oli ju vaja katta. aga nii ülbe olin ma küll, et pool piduajast lihtsalt toas maha magasin. ei jaksanud õue peal külmetada.    ja kolmapäeval, peale kohtumist  hanrahaniga, sain kokku rarru ja antti ja kompaniiga. oli peris huvitav ja suisa hariv õhtupoolik ja öögi. ainuke häda on see, et kui meie püüdsime leida otseteed herne poodi, siis mina ühe müüri otsa maandusin. vabanduseks võin tuua suure kallaku, pimeduse (mille peale kalvi kommenteeris, et supilinnas on alati pime)ja suure ärevuse :)aga minu kints on nüüd koledal kombel ribadeks rebenenud. pulmadeks paraneb ära. kindel see.    aga nüüd on plaanis jälle tartu linna väisama minna, sest vaja ju reisi  jaoks igasugu materjali muretseda. alusatdes reisikohvrist ning lõpetades viinaga (mida asjatundjate hinnangul on tingimata vaja kaasa võtta). rarru ja antti pidid mulle tänaseks tegema ostunimekirja ja pakkimisjärjekorraga nimestiku ka. selleks oleks abi küll, kui nimekirja koostajateks just nemad kahekesi poleks. olen üsna kindel, et pooled loetelust on täiesti ebaolulised ja mittevajalikud esemed. tõenäoliselt panevad nad kirja raudteenaela, termostaadi, vildid või kalossid, põrandaharja ja kruvikeeraja.  aga samas võib seal olla hoopis pakk kartulijahu, pudrunui ja masinaõli. nii et ootusärevus hinges ootan siin oma emmet, et hakkaks ometi juba minema. (tal jälle mingeid tööasju vaja tartus ajada, säästan end bussiga kolistamise vaevast).    ei tea, mis saab sellest minekust. natuke ju kardan ka.    ps: oasupist ei tea ma suurt miskit, sest tõele au andes - ma pole oma elus veel kordagi sehukest sööki näinud, söömisest rääkimata.